**Nadlimitná zákazka zadávaná postupom verejnej súťaže podľa § 66 ods. 7 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na dodanie tovaru.**

##### SÚŤAŽNÉ PODKLADY

PREDMET VEREJNÉHO OBSTARÁVANIA:

**Dodávka zemného plynu pre Úrad BBSK a organizácie v zriaďovateľskej pôsobnosti BBSK**

V Banskej Bystrici, november 2022

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY.**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. KOMPLEXNOSŤ DODÁVKY A VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. OBHLIADKA MIESTA DODANIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE RÁMCOVEJ ZMLUVY O ZDRUŽENEJ DODÁVKE ZEMNÉHO PLYNU A POSKYTNUTIE SÚČINNOSTI POTREBNEJ NA UZAVRETIE RÁMCOVEJ ZMLUVY O ZDRUŽENEJ DODÁVKE ZEMNÉHO PLYNU

23. ZÁVEREČNÉ USTANOVENIA

B. OPIS PREDMETU ZÁKAZKY.

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

C. OBCHODNÉ PODMIENKY.

D. SPÔSOB URČENIA CENY.

E. KRITÉRIA NA HODNOTENIE PONÚK A PRAVIDLÁ ICH UPLATNENIA.

F. PODMIENKY ÚČASTI UCHÁDZAČOV.

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIÍ.

PRÍLOHY

Príloha č. 1 SP Návrh rámcovej zmluvy o združenej dodávke zemného plynu

A. POKYNY NA VYPRACOVANIE PONUKY

1. **IDENTIFIKÁCIA VEREJNÉHO OBSTARÁVATEĽA.**
   1. Verejný obstarávateľ

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 82 81 00

Typ verejného obstarávateľa: verejný obstarávateľ podľa ust. § 7 ods. 1 písm. c) ZVO

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/detail/3406>

Kontaktná osoba vo veciach

procesu VO: Beáta Fulnečková - odborná referentka pre verejné obstarávanie, BBSK

E-mail: [beata.fulneckova@bbsk.sk](mailto:beata.fulneckova@bbsk.sk)

Kontakt: +421 949 014 600

1. **PREDMET ZÁKAZKY.**
   1. Predmetom zákazky je dodanie tovaru, konkrétne ide o dodávku zemného plynu pre Úrad BBSK a organizácie v zriaďovateľskej pôsobnosti BBSK vrátane zabezpečenia prepravy, distribúcie, štruktúrovania a prevzatia zodpovednosti za odchýlku na všetkých odberných miestach na jeden rok, s účinnosťou zmluvy na obdobie od 01.01.2023 od 06:00 hod. do 01.01.2024 do 06:00 hod. Predpokladaný celkový odber zemného plynu za jeden rok je **48 037,529** **MWh.**
   2. Predpokladané odbery v členení podľa jednotlivých miest sú uvedené v Prílohe č. 1 k Rámcovej zmluve o združenej dodávke zemného plynu. (Príloha č. 1 týchto SP)
   3. Spoločný slovník obstarávania (CPV):
      1. Hlavný predmet, hlavný slovník:09123000-7 Zemný plyn
   4. Predmet zákazky nie je rozdelený na časti, uchádzači budú predkladať ponuky na celý predmet zákazky. Vzhľadom k povahe predmetu zákazky nie je možné predmet nijakým spôsobom rozdeliť. Uchádzač musí predložiť ponuku na celý premet zákazky uvedený v časti B. Opis predmetu zákazky týchto SP a v prílohách týchto SP.
   5. Podrobný opis predmetu zákazky je uvedený **v časti B. Opis predmetu zákazky** týchto SP (ďalej aj „SP“) a v prílohách týchto SP.
   6. **Celková predpokladaná hodnota zákazky bola určená na** **8 424 613,55** **- EUR bez DPH.**
   7. Predpokladaná hodnota zákazky zahŕňa všetky náklady a plnenia dodávateľa spojené s dodaním tovaru (dodávkou zemného plynu) v súlade s týmito SP a ich prílohami.
2. **KOMPLEXNOSŤ DODÁVKY A VARIANTNÉ RIEŠENIE.**
   1. Uchádzač predloží ponuku na celý predmet zákazky, tak ako je definovaný v týchto SP.
   2. Verejný obstarávateľ má podľa ustanovenia § 28 ods. 2 ZVO povinnosť v prípade, ak nerozdelí zákazku na časti, odôvodnenie uviesť v oznámení o vyhlásení verejného obstarávania alebo v súťažných podkladoch. V nadväznosti na vyššie uvedenú povinnosť verejný obstarávateľ uvádza nasledovné odôvodnenie nerozdelenia zákazky na časti.

Predmetom zákazky je dodávka zemného plynu vrátane zabezpečenia prepravy, distribúcie, štruktúrovania a prevzatia zodpovednosti za odchýlku od odberných miest na jeden rok. Z dôvodu potreby zabezpečenia komplexnej služby, verejný obstarávateľ nerozdelil predmet zákazky na časti. Nerozdelenie predmetu zákazky na časti negatívne neovplyvňuje hospodársku súťaž vzhľadom k tomu, že položky predmetu zákazky sú bežné a voľne dostupné na trhu a na trhu pôsobí dostatok spoločností, ktoré sú schopné dodať celý predmet zákazky ako celok.

Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

Po dôkladnom preskúmaní a následnom zvážení následkov možného rozdelenia predmetu zákazky na časti a na základe všetkých vyššie uvedených dôvodov, ak by sa obstarávaný predmet zákazky rozdelil na časti, v rámci ktorých by bolo umožnené uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať riziko ohrozenia riadneho plnenia obstarávanej zákazky a takýto stav je vo svojej podstate pre verejného obstarávateľa nepredstaviteľný.

* 1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

1. **MIESTO, TERMÍN DODANIA A SPÔSOB PLNENIA PREDMETU ZÁKAZKY.**
   1. Miestom dodania predmetu zákazky je sídlo verejného obstarávateľa a odberné miesta v zmysle Návrhu **rámcovej zmluvy o združenej dodávke zemného plynu** (Príloha č. 1 týchto SP).
   2. Predmet zákazky bude dodaný v čase a spôsobom v zmysle obchodných podmienok uvedených v Rámcovej zmluve o združenej dodávke zemného plynu (Príloha č. 1 týchto SP), t. j. na dobu určitú a to konkrétne od 01.01.2023 od 06:00 hod **do 01.01.2024 do 06:00 hod.**
   3. Rámcová zmluva o združenej dodávke elektrickej energie nadobúda platnosť dňom jej podpisu štatutárnym orgánom obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením §  47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

1. **ZDROJ FINANČNÝCH PROSTRIEDKOV.**
   1. Predmet zákazky bude financovaný z vlastných prostriedkov verejného obstarávateľa. Verejný obstarávateľ neposkytne na plnenie predmetu Rámcovej zmluvy o združenej dodávke zemného plynu preddavok.
2. **DRUH ZÁKAZKY.**
   1. Predmetom týchto SP je postup pri zadávaní zákazky na dodanie tovaru podľa § 3 ods. 2 ZVO s predmetom zákazky vymedzeným v bode 2.1. týchto SP a v časti B. Opis predmetu zákazky týchto SP.
   2. Zákazka bude zadaná postupom verejnej súťaže podľa § 66 ods. 7 písm. b) ZVO, t. j. verejný obstarávateľ bude vyhodnocovať splnenie podmienok účasti podľa § 40 ZVO a vyhodnotenie ponúk z hľadiska splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.
   3. Podrobné vymedzenie záväzných zmluvných podmienok na dodanie tovaru, ktoré musia byť obsiahnuté v uzatvorenej Rámcovej zmluve o združenej dodávke zemného plynu, obsahuje **časť B. Opis predmetu zákazky**, **C. Obchodné podmienky**, **D. Spôsob určenia** ceny a prílohy týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v príslušných prílohách týchto SP.
3. **ZÁBEZPEKA PONUKY A LEHOTA VIAZANOSTI PONUKY.**
   1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.
4. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI.**
   1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.
   2. Poskytovanie vysvetlení, odovzdávanie podkladov a komunikácia (ďalej len **„komunikácia**“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   3. Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

* 1. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia alebo
* Google Chrome,
* Microsoft Edge.
  1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky).
  5. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

1. **VYSVETLENIE A ZMENY.**
   1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
  1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

1. **OBHLIADKA MIESTA DODANIA PREDMETU ZÁKAZKY.**
   1. Neaplikuje sa.
2. **VYHOTOVENIE PONUKY.**
   1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.
   3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
   4. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača.
   5. Pri tvorbe ponuky uchádzačom, ktorá bude po ukončení procesu verejného obstarávania podľa § 64 zákona o verejnom obstarávaní zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.
   6. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
   7. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.
   8. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* **v zmysle § 39 ZVO jednotným európskym dokumentom**, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu
  1. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.
  2. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).
  3. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

1. **JAZYK PONUKY.**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **MENA A CENY UVÁDZANÉ V PONUKE.**
   1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na tri desatinné miesta.
   2. Verejný obstarávateľ požaduje stanoviť cenu za dodanie predmetu zákazky dohodou zmluvných strán v podľa zákona č. 18/1996 Z. z. o cenách v znení neskorších predpisov v spojení s vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
   3. V cene musia byť započítané všetky ekonomicky oprávnené náklady a primeraný zisk podľa ustanovenia § 2 a ustanovenia § 3 zákona č. 18/1996 Z. z. o cenách v znení neskorších predpisov a ustanovenia § 3 Vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena musí zahŕňať prevzatie zodpovednosti za odchýlku verejného obstarávateľa v celom rozsahu, za všetky odberné miesta verejného obstarávateľa, voči zúčtovateľovi odchýlok.
   4. **Uchádzač do časti ceny za dodávku zemného plynu určenej koeficientom K započíta:**
      * cenu za akékoľvek náklady dodávateľa súvisiace so združenou dodávkou zemného plynu vrátene prevzatia zodpovednosti za odchýlku, prístupu do zásobníka, uskladňovania a štruktúrovania.
   5. **Uchádzač navrhovanú zmluvnú cenu uvedie v zložení:**

Hodnota aditívneho koeficientu **K** vo výške **xx,xxx EUR** **bez DPH / 1 MWh**.

**Cena za dodávku zemného plynu v príslušnom mesiaci sa stanoví podľa nasledujúceho vzorca:**

**SOPO = (THEMAvg + K) [EUR** **bez DPH / 1 MWh]**

kde koeficient **K** - predstavuje obchodnú prirážku dodávateľa za akékoľvek náklady súvisiace so združenou dodávkou zemného plynu vrátene prevzatia zodpovednosti za odchýlku, prístupu do zásobníka, uskladovania a štruktúrovania.

THEMAvg - znamená aritmetický priemer hodnoty THE Month Settlement Price zverejnenej v časti AllContracts na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke Powernext (www.powernext.com) v časti Pegas Markets/Futures market data.

a v prípade fixácie ceny v priebehu zmluvného obdobia

Jednotková fixná cena za dodávku plynu bude určená pre všetky OM nasledovne:

**SOPo = THEMA live price + K [EUR/MWh]**

kde **THEMA live price -**  je aktuálna hodnota mesačných produktov THE Month na burze, pre mesiace zostávajúce do konca zmluvného obdobia.

Podrobná štruktúra jednotlivých položiek je uvedená v časti G – Návrh uchádzača na plnenie kritérií týchto SP.

* 1. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
  2. V prípade, ak sa uchádzač/Dodávateľ, ktorý nie je platiteľom DPH počas plnenia zmluvy stane platcom DPH, táto skutočnosť nie je dôvodom na zmenu dohodnutých cien, resp. zliav.
  3. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).
  4. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

1. **OBSAH PONUKY.**
   1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11 tejto časti SP.
   2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty (v prípade .pdf súborov scany dokladov a dokumentov) tvoriace obsah ponuky, ktoré musia byť k termínu predloženia ponuky platné a aktuálne:
      1. **DOKLADY A DOKUMENTY NA PREUKÁZANIE SPLNENIA PODMIENOK ÚČASTI** vo verejnom obstarávaní, požadované v oznámení o vyhlásení verejného obstarávania a **v časti F. Podmienky účasti uchádzačov týchto SP.**
      2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy podľa ZVO a príslušných všeobecne záväzných právnych predpisoch.**
      3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa) v tomto verejnom obstarávaní, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
      4. **Príloha v časti G** týchto SP: **NÁVRH UCHÁDZAČA NA PLNENIE KRITÉRIÍ**, **vypracovaný** podľa časti **E. Kritéria na hodnotenie ponúk a pravidlá ich uplatnenia, časti D. Spôsob určenia ceny a podľa časti G. Návrh uchádzača na plnenie kritérií.** Formulár „Návrh na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
      5. Ďalšie dokumenty, ak to vyžadujú tieto SP.
   3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:
      1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
      2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**
2. **NÁKLADY NA PONUKU.**
   1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
3. **PREDKLADANIE PONÚK.**
   1. **Ponuky musia byť doručené v lehote na predkladanie ponúk, ktorá je uvedená v oznámení o vyhlásení verejného obstarávania**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk sa elektronicky neotvorí.**
   2. **Verejný obstarávateľ rozhodol o skrátení lehoty na predkladanie ponúk v zmysle § 66 ods. 4 zákona č. 343/2015 Z.z. o verejnom obstarávaní na 15 dní z dôvodu existencie naliehavej situácie**, pričom konštatuje, že v tomto prípade ide o mimoriadnu naliehavosť spôsobenú udalosťami, ktoré verejný obstarávateľ síce predvídal, ale zároveň za vznik týchto udalostí nemôže. Naliehavú situáciu spôsobila súhra viacerých udalostí, v prvom rade ide o anomálie na komoditnom trhu so zemným plynom, kde sme boli v roku 2021, ale najmä v priebehu roka 2022 svedkami bezprecedentného rastu cien spojeného s neschopnosťou trhovo slabších dodávateľov dodávať komodity za ceny zazmluvnené v období pred predmetným nárastom. Zároveň, do dňa vyhlásenia toho verejného obstarávania, nie je legislatívne ukotvený mechanizmus refundácií nákladov za energie zo strany štátu resp. Európskej komisie a zároveň nie sú známe finančné dopady legislatívnych zmien na vnútroštátnej úrovni na rozpočty samospráv v nasledujúcom roku. Z uvedených dôvodov bol verejný obstarávateľ do nútený posledného momentu čakať s optimálnym nastavením verejného obstarávania tak, aby v čo najvyššej miere eliminoval svoje najmä rozpočtové riziká plynúce z násobne zvýšených cien energií. Verejný obstarávateľ zároveň konštatuje, že skrátením lehoty na predkladanie ponúk neobmedzuje hospodársku súťaž, v prípade zemného plynu je lehota 15 dní na predloženie ponuky dostatočná, v prípade súkromného sektora je bežnou praxou, že sa tieto komodity nakupujú v priebehu jednotiek dní a niekedy až hodín.
   3. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.
   4. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
   5. V predloženej ponuke prostredníctvom systému JOSEPHINE musia byť pripojené požadované naskenované doklady tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
   6. Ak ponuka obsahuje dôverné informácie, uchádzač ich v ponuke viditeľne označí.
   7. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 3 desatinné miesta a vložená do systému JOSEPHINE v tejto štruktúre:

Hodnota aditívneho koeficientu **K** vo výške **xx,xxx EUR bez DPH / 1 MWh**.

(pri vkladaní do systému JOSEPHINE označená ako „hodnota aditívneho koeficientu (kritérium hodnotenia)“).

* 1. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  2. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  3. Na ponuky predložené iným spôsobom (v listinnej podobe) sa nebude prihliadať.
  4. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).
  5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, ak ponuku predkladá skupina dodávateľov.
  3. Ak uchádzač nevypracoval ponuku sám, uvedie v súlade s § 49 ods. 5 ZVO v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

1. **OTVÁRANIE PONÚK.**
   1. Otváranie ponúk sa uskutoční elektronicky (on-line), spôsobom podľa § 52 ods. 2 ZVO.
   2. **Miestom** „on-line“ sprístupnenia ponúk je **webová adresa** <https://josephine.proebiz.com/> a totožná záložka ako pri predkladaní ponúk. **Čas** otvárania ponúk **je uvedený v oznámení o vyhlásení verejného obstarávania**.
   3. Všetky prístupy do toho „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
   4. On-line sprístupnenia ponúk **sa môže zúčastniť len uchádzač, ktorého ponuka bola predložená v lehote na predkladanie ponúk**. Pri on-line sprístupnení ponúk budú zverejnené informácie v zmysle ZVO.
   5. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.
2. **VYHODNOTENIE SPLNENIA PODMIENOK ÚČASTI**
   1. **Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.**
   2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.
   3. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.
   4. V súvislosti s vyššie uvedeným, verejný obstarávateľ v zmysle § 55 ods. 1 ZVO vyhodnotí:

* splnenie požiadaviek na predmet zákazky podľa § 53 ZVO a
* splnenie podmienok účasti podľa § 40 ZVO

u uchádzača, ktorý sa umiestnil na prvom mieste v poradí.

1. **VYHODNOCOVANIE PONÚK**
   1. Komisia na vyhodnotenie ponúk bude postupovať pri vyhodnocovaní ponúk v súlade s ust. § 53 ZVO.
   2. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO a vyhodnotenie ponúk z hľadiska splnenia podmienok účasti podľa ust. § 40 ZVO sa uskutoční po vyhodnotení ponúk na základe kritérií na vyhodnotenie ponúk a následne bude postupovať v súlade s bodom 18.4 týchto SP.
   3. Návrh uchádzača na plnenie kritérií sa bude vyhodnocovať podľa určených kritérií na hodnotenie ponúk (najnižšia cena za **hodnotu aditívneho koeficientu K** v EUR bez DPH/1MWh) v zmysle špecifikácie predmetu zákazky uvedenej v časti B. OPIS PREDMETU ZÁKAZKY a v prílohách týchto SP (porovnávací parameter- najnižšia cena).
   4. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

* hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
* technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
* osobitosti tovaru, osobitosti stavebných prác alebo osobitosti služby navrhovanej uchádzačom,
* dodržiavania povinností v oblasti ochrany pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
* dodržiavania povinností voči subdodávateľom,
* možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

* 1. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.
  2. Pravidlá pre doručovanie - zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

1. **PRAVIDLÁ ELEKTRONICKEJ AUKCIE**
   1. Nepoužije sa.
2. **INFORMÁCIA O VÝSLEDKU VYHODNOTENIA PONÚK.**

Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:

* identifikáciu úspešného uchádzača alebo uchádzačov,
* informáciu o charakteristikách a výhodách prijatej ponuky alebo ponúk,
* výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 ZVO a osoby poskytujúcej technické a odborné kapacity podľa § 34 ods. 3 ZVO,
* lehotu, v ktorej môže byť doručená námietka.

1. **UZAVRETIE RÁMCOVEJ ZMLUVY O ZDRUŽENEJ DODÁVKE ZEMNÉHO PLYNU A****POSKYTNUTIE SÚČINNOSTI POTREBNEJ NA UZAVRETIE RÁMCOVEJ ZMLUVY O ZDRUŽENEJ DODÁVKE ZEMNÉHO PLYNU.**
   1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. **Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.**
   2. Verejný obstarávateľ v zmysle § 56 ods. 8 ZVO určuje nasledovné osobitné podmienky plnenia zmluvy súvisiace s predmetom zákazky. Verejný obstarávateľ na preukázanie ich splnenia požaduje **od úspešného uchádzača (dodávateľa)**, aby predložil verejnému obstarávateľovi prostredníctvom komunikačného rozhrania systému JOSEPHINE, **a to v lehote** **do 10 pracovných dní** **odo dňa doručenia písomnej výzvy na poskytnutie súčinnosti potrebnej na uzavretie zmluvy**, scany nasledovných dokladov a dokumentov nasledovným spôsobom:

* **Elektronicky** prostredníctvom komunikačného rozhrania systému JOSEPHINE vo forme scan originálov alebo úradne overených fotokópií (vo formáte .pdf):

1. **Zoznam všetkých subdodávateľov a podiel subdodávok** s uvedením identifikačných údajov subdodávateľa, predmetu a % podielu subdodávky , údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. V prípade využitia subdodávateľov úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje.

**V prípade, že uchádzač nevyužije subdodávateľov, predloží : „Čestné vyhlásenie, že na predmet zmluvy nebudú využitý subdodávatelia“.**

Predmetné údaje o týchto subdodávateľoch sa stanú súčasťou zmluvy s úspešným uchádzačom ako Príloha č. 3 Rámcovej zmluvy o združenej dodávke zemného plynu – Zoznam všetkých subdodávateľov/Čestné vyhlásenie o nevyužití subdodávateľov. Pravidlá zmeny subdodávateľov a povinnosť oznámiť zmenu subdodávateľov sú v súlade s § 41 ods. 4 zákona upravené v Prílohe č. 1 SP Návrh rámcovej zmluvy o združenej dodávke zemného plynu.

1. scan **vyplnenej a podpísanej Rámcovej zmluvy o združenej dodávke zemného plynu spolu so všetkými prílohami.** (Príloha č. 1 SP)

* **Listinne** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa: ***Banskobystrický samosprávny kraj, Námestie SNP 23, 974 01 Banská Bystrica***:

1. vyplnenú a podpísanú **Rámcovú zmluvu o združenej dodávke zemného plynu** v 3 vyhotoveniach s platnosťou originálu (rovnopisoch) spolu so všetkými prílohami.
   1. Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) ZVO. Táto skutočnosť sa preukazuje podľa pravidiel uvedených v zmluve. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti, tieto osoby musia spĺňať v plnom rozsahu požiadavky podľa § 32 zákona o verejnom obstarávaní. Všetky pravidlá týkajúce sa zmeny subdodávateľa sa nachádzajú v návrhu Rámcovej zmluvy o združenej dodávke zemného plynu.
   2. Verejný obstarávateľ vyhodnotí pred podpisom rámcovej zmluvy o združenej dodávke zemného plynudoklady a dokumenty podľa bodu 22.2. a 22.3. pohľadu obsahovej a vecnej správnosti. Nepredloženie dokladov a dokumentov podľa bodu 22.2. a 22.3. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.
   3. Rámcová zmluva o združenej dodávke zemného plynuuzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.
   4. Rámcová zmluva o združenej dodávke zemného plynu uzavretá týmto postupom verejného obstarávania nadobudne účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   5. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č.315/2016 Z.z. ), resp. overili registráciu v Registri partnerov verejného sektora podľa § 22 zákona č.315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácii podľa zákona č. 315/2016 Z.z.
2. **ZÁVEREČNÉ USTANOVENIA.**
   1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
   2. Verejný obstarávateľ zruší vyhlásený postup zadávania zákazky, ak nebude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.
   3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejného obstarávania bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.
   4. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

1. **ZÁKLADNÉ ÚDAJE CHARAKTERIZUJÚCE PREDMET ZÁKAZKY.**
   1. Predmetom zákazky je dodávka zemného plynu vrátane zabezpečenia prepravy, distribúcie, štruktúrovania a prevzatia zodpovednosti za odchýlku na všetkých odberných miestach na jeden rok, s účinnosťou zmluvy od 01.01.2023 od 06:00 hod. do 01.01.2024 do 06:00 hod. Predpokladaný celkový odber zemného plynu za jeden rok je **48 037,529 MWh**.

**Predpokladané odbery v členení podľa jednotlivých odberných miest sú uvedené v Prílohe č. 1 „Zoznam jednotlivých OM spolu s identifikáciou tretích osôb, s predpokladanými množstvami odberu plynu, DMM plynu, POD kódmi, tarifami a adresou OM 221114.xlsx“ tejto Výzvy**.

Odberateľ od dodávateľa požaduje počas celej platnosti zmluvy minimálne:

* zabezpečenie dodávky zemného plynu do odberných miest verejného obstarávateľa, podľa potrieb verejného obstarávateľa, v požadovanej kvalite a s garanciou dodávky zemného plynu po celú dobu platnosti zmluvy,
* zabezpečenie distribúcie zemného plynu, služieb spojených s dodávkou zemného plynu vrátane prepravy zemného plynu,
* prevzatie zodpovednosti za odchýlku verejného obstarávateľa v celom rozsahu, za všetky odberné miesta verejného obstarávateľa, voči zúčtovateľovi odchýlok. Prevzatie zodpovednosti za odchýlku verejného obstarávateľa v celom rozsahu, za všetky odberné miesta verejného obstarávateľa voči zúčtovateľovi odchýlok, bude súčasťou koncovej ceny stanovenej (predloženej) za dodávku 1 MWh zemného plynu dodaného do odberných miest verejného obstarávateľa,
* neuplatňovať sankcie voči odberateľovi v prípade neodobratia, ako aj prekročenia zmluvného množstva objednaného zemného plynu nad tolerančné pásmo (85% - 115%),
* v prípade zmeny dodávateľa v súvislosti s verejným obstarávaním, na základe ktorého bola uzavretá zmluva, si dodávateľ nebude účtovať žiadne zriaďovacie, aktivačné, deaktivačné či iné poplatky v súvislosti so zmenou dodávateľa,
* zrealizovať prípadnú zmenu dodávateľa plynu bez prerušenia dodávky plynu,
* nezvyšovať cenu za dodávku plynu (t. j. cenu za komoditu, prepravu a štruktúrovanie) počas platnosti zmluvy; cenu za distribúciu stanovuje Úrad pre reguláciu sieťových odvetví, výšku DPH a spotrebnej dane stanovuje Národná Rada Slovenskej Republiky,
* neúčtovať odberateľovi žiadne poplatky navyše. Súčasťou fakturovanej ceny môže byť len cena za dodávku plynu (cena za komoditu, skladovanie a štruktúrovanie) určenej podľa Rámcovej zmluvy, poplatky určované Úradom pre reguláciu sieťových odvetví, daň z pridanej hodnoty a spotrebná daň.
  1. Spoločný slovník obstarávania (CPV):

1.2.1. Hlavný predmet, hlavný slovník: 09123000-7 Zemný plyn

* 1. Predmet zákazky nie je rozdelený na časti, uchádzači budú predkladať ponuky na celý predmet zákazky. Vzhľadom k povahe predmetu zákazky nie je možné predmet nijakým spôsobom rozdeliť. Uchádzač musí predložiť ponuku na celý premet zákazky uvedený v časti B. Opis predmetu zákazky týchto SP a v prílohách týchto SP.
  2. **Celková predpokladaná hodnota zákazky bola určená na** **8 424 613,55** **- EUR bez DPH**.
  3. Predpokladaná hodnota zákazky zahŕňa všetky náklady a plnenia dodávateľa spojené s dodaním tovaru (dodávkou zemného plynu) v súlade s týmito SP a ich prílohami.

1. **VŠEOBECNÉ A KVALITATÍVNE POŽIADAVKY NA PREDMET ZÁKAZKY.**
   1. Bližšia identifikácia odberných miest je uvedená v súťažných podkladoch a v Prílohe č. 1 k SP Návrh rámcovej zmluvy o združenej dodávke zemného plynu.
   2. Termín dodania/distribúcie zemného plynu do všetkých odberných miest vrátane BBSK je v zmysle Prílohy č. 1 SP, konkrétne v bode 2.3, čl. II Predmet a trvanie Rámcovej zmluvy.
   3. **Fakturácia za zhotovenie diela.**
      1. Objednávateľ neposkytuje zálohu ani preddavok na predmet zmluvy (združená dodávka zemného plynu) v súlade s platobnými podmienkami uvedenými v Návrhu rámcovej zmluvy o združenej dodávke zemného plynu.
      2. Bližšia identifikácia platobných podmienok a fakturácie je uvedená v Prílohe č. 1 k SP Návrh rámcovej zmluvy o združenej dodávke zemného plynu, konkrétne v čl. IX. Platobné podmienky a fakturácia.
      3. Rámcová zmluva o združenej dodávke zemného plynu uzavretá týmto postupom verejného obstarávania nadobudne účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**C. OBCHODNÉ PODMIENKY.**

1. Verejný obstarávateľ určuje svoje obchodné podmienky dodanie/distribúciu predmetu zákazky v Rámcovej zmluve o združenej dodávke zemného plynu, ktorá bude uzavretá s úspešným uchádzačom. Rámcová zmluva o združenej dodávke zemného plynu tvorí prílohu č. 1 týchto SP. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 1 týchto SP.**
2. Verejný obstarávateľ považuje zmluvné podmienky uvedené v prílohe č.1 týchto SP za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (odberateľa) oproti úspešnému uchádzačovi (dodávateľa) zvýhodňovali (išli by v neprospech úspešného uchádzača).
3. Do návrhu Rámcovej zmluvy o združenej dodávke zemného plynu nesmú byť zapracované zmeny, ktoré by boli v rozpore so SP, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky. Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú v Rámcovej dohode a sú uvedené v prílohe č. 1 týchto SP.
4. **Rámcová zmluva o združenej dodávke zemného plynu** (Príloha č. 1 týchto SP) **uzavretá týmto postupom verejného obstarávania nadobudne** účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**D. SPÔSOB URČENIA CENY.**

1. Verejný obstarávateľ požaduje stanoviť cenu za dodanie predmetu zákazky dohodou zmluvných strán v podľa zákona č. 18/1996 Z. z. o cenách v znení neskorších predpisov v spojení s vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. V cene musia byť započítané všetky ekonomicky oprávnené náklady (vrátane nákladov na prístup do zásobníka, štruktúrovania, skladovania a poplatku za OM) a primeraný zisk podľa ustanovenia § 2 a ustanovenia § 3 zákona č. 18/1996 Z. z. o cenách v znení neskorších predpisov a ustanovenia § 3 Vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena musí zahŕňať prevzatie zodpovednosti za odchýlku verejného obstarávateľa v celom rozsahu, za všetky odberné miesta verejného obstarávateľa, voči zúčtovateľovi odchýlok.
3. **Uchádzač do časti ceny za dodávku zemného plynu určenej koeficientom K započíta:**
   * cenu za akékoľvek náklady dodávateľa súvisiace so združenou dodávkou zemného plynu vrátene prevzatia zodpovednosti za odchýlku, prístupu do zásobníka, uskladňovania a štruktúrovania .
4. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s dodaním/distribúciou predmetu zákazky podľa časti B. Opis predmetu zákazky a príslušných príloh týchto SP a podľa požiadaviek uvedených v **Návrhu rámcovej zmluvy o združenej dodávke zemného plynu** (príloha č. 1 týchto SP).

V konečnej (ponukovej) cene musia byť zahrnuté všetky náklady spojené s dodaním predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky .

1. Záujemca je pred predložením svojej ponuky povinný vziať do úvahy všetko, čo je nevyhnutné na úplné a  riadne plnenie zmluvy, pričom do svojich cien zahrnie všetky náklady spojené s plnením predmetu zákazky. Jednotlivé položky nemôžu byť ocenené nulou, t. j. jednotková cena nesmie byť 0,00 €.
2. Uchádzačom navrhnutá cena bude v ponuke v nasledovnom členení:

Hodnota aditívneho koeficientu **K** vo výške **xx,xxx EUR bez DPH /1 MWh (kritérium na vyhodnotenie ponúk)**

Cena za dodávku zemného plynu v príslušnom mesiaci sa stanoví podľa nasledujúceho vzorca:

**SOPO = (THEMAvg + K) [EUR** **bez DPH / 1 MWh]**

kde koeficient **K** - predstavuje obchodnú prirážku dodávateľa za akékoľvek náklady súvisiace so združenou dodávkou zemného plynu vrátene prevzatia zodpovednosti za odchýlku, prístupu do zásobníka, uskladovania a štruktúrovania.

THEMAvg - znamená aritmetický priemer hodnoty THE Month Settlement Price zverejnenej v časti AllContracts na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke Powernext (www.powernext.com) v časti Pegas Markets/Futures market data.

a v prípade fixácie ceny v priebehu zmluvného obdobia

Jednotková fixná cena za dodávku plynu bude určená pre všetky OM nasledovne:

**SOPo = THEMA live price + K [EUR/MWh]**

kde **THEMA live price -**  je aktuálna hodnota mesačných produktov THE Month na burze, pre mesiace zostávajúce do konca zmluvného obdobia.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA.**

1. Ponuky sa vyhodnocujú na základe **najnižšej ceny.**

Pod cenou sa v prípade tohto verejného obstarávania rozumie **hodnota aditívneho koeficientu K (€/MWh) vo vzorcoch:**

**Cena za dodávku zemného plynu v príslušnom mesiaci sa stanoví:**

**SOPO = (THEMAvg + K) [EUR** **bez DPH / 1 MWh]**

kde THEMAvg - znamená aritmetický priemer hodnoty THE Month Settlement Price zverejnenej v časti AllContracts na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke Powernext (www.powernext.com) v časti Pegas Markets/Futures market data.

Hodnota aditívneho koeficientu K bude určená ako výsledok verejného obstarávania vo výške **xx,xxx EUR bez DPH/1 MWh**, v zmysle špecifikácie predmetu zákazky uvedenej v časti B. OPIS PREDMETU ZÁKAZKY a v prílohách týchto SP (porovnávací parameter – najnižšia cena).

a v prípade fixácie ceny v priebehu zmluvného obdobia

Jednotková fixná cena za dodávku plynu bude určená pre všetky OM nasledovne:

**SOPo = THEMA live price + K [EUR/MWh]**

kde **THEMA live price -**  je aktuálna hodnota mesačných produktov THE Month na burze, pre mesiace zostávajúce do konca zmluvného obdobia.

1. **Návrh uchádzača na plnenie kritérií musí byť predložený ako súčasť ponuky uchádzača v elektronickej podobe vo formáte .doc/.docx a vo formáte.pdf**. Uchádzačom navrhovaná **cena** **za hodnotu aditívneho koeficientu K (€/MWh) vo vzorcoch** musí byť uvedená v EUR, matematicky zaokrúhlená na tri desatinné miesta.
2. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.
3. **Úspešným uchádzačom sa stane uchádzač, ktorý vo svojej ponuke predloží najnižšiu cenu za hodnotu aditívneho koeficientu K (€/MWh) vo vzorcoch**. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou cenou za **hodnotu aditívneho koeficientu K (€/MWh) vo vzorcoch**, na treťom mieste sa umiestni uchádzač s treťou najnižšou cenou za **hodnotu aditívneho koeficientu K (€/MWh) vo vzorcoch** atď.

**F. PODMIENKY ÚČASTI UCHÁDZAČOV.**

Uchádzač musí spĺňať nasledujúce podmienky účasti.

1. **OSOBNÉ POSTAVENIE.**
   1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

* 1. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

* 1. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
  2. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  3. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
  4. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

* 1. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.
  2. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.
  3. V prípade, ak uchádzač nepreukazuje splnenie podmienok účasti spôsobom podľa § 152 ods. 4 ZVO, ale predkladá doklady podľa § 32 ods. 2 zákona o verejnom obstarávaní, upozorňuje verejný obstarávateľ, že **uchádzač nie je povinný predkladať** **doklady podľa § 32 ods. 2.** **písm. a), b), c), d) a písm. e)** ZVO, konkrétne:
* výpis z registra trestov uchádzača (výpis z registra trestov **právnickej osoby**) podľa § 32 ods. 2 písm. a) ZVO, v prípade výpisu z registra trestov pre **fyzickú osobu** uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov,
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* potvrdenie príslušného súdu o skutočnosti, že na majetok uchádzača nebol vyhlásený konkurz, nie je v reštrukturalizácii, nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku podľa § 32 ods. 2 písm. d) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

nakoľko je verejný obstarávateľ oprávnený použiť údaje z informačných systémov verejnej správy.

**Ak uchádzač nepredloží** doklad podľa **§ 32 ods. 2 písm. a)** ZVO, **je povinný** na účely preukázania podmienky podľa § 32 ods. 1 písm. a) ZVO **poskytnúť** verejnému obstarávateľovi údaje potrebné na vyžiadanie výpisu z registra trestov.

Uvedená podmienka podľa **§ 32 ods. 2 písm. a)** ZVO sa **netýka registra trestov** pre právnické osoby a registra trestov pre fyzické osoby s **obvyklým pobytom mimo územia SR**, nakoľko tieto doklady nie je verejný obstarávateľ oprávnený získať z informačných systémov verejnej správy podľa osobitného predpisu. Podmienka možnosti získania dokladov podľa **§ 32 ods. 2 písm. b), c), d) a e)** ZVO z informačných systémov verejnej správy sa **netýka subjektov so sídlom alebo miestom podnikania mimo Slovenskej republiky.**

1. **EKONOMICKÉ A FINAČNÉ POSTAVENIE.**
   1. Nepožaduje sa.
2. **TECHNICKÁ SPÔSOBILOSŤ ALEBO ODBORNÁ SPÔSOBILOSŤ.**
   1. Nepožaduje sa.
3. **Doplňujúce informácie k podmienkam účasti.**
   1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.
   2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 66 ods. 7 písm. b) ZVO, vyhodnotenie splnenia podmienok účasti sa uskutoční po vyhodnotení ponúk podľa § 53 ZVO.
   3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
   4. V zmysle § 66 ods. 7 písm. b) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením:

* **Jednotným európskym dokumentom**. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.
  1. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju, uvedeného v oddiely α IV. časti jednotného európskeho dokumentu.
  2. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese: <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-603.html>.

**G. NÁVRH UCHÁDZAČA NA PLNENIE KRITÉRIÍ.**

**Postup verejného obstarávania:** nadlimitná zákazka zadávaná postupom verejnej súťaže podľa § 66 ods. 7

písm. b) ZVO

**Druh zákazky:** dodanie tovaru

**Predmet zákazky:** **Dodávka zemného plynu pre Úrad BBSK a organizácie v zriaďovateľskej pôsobnosti BBSK**

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Tel. a E-mail:** *(vyplní uchádzač)*

*Pozn.: Uchádzačom uvedená hodnota aditívneho koeficientu musí vychádzať zo SP a ich príloh.*

|  |  |
| --- | --- |
| **Kritérium na**  **vyhodnotenie ponúk** | **Hodnota aditívneho koeficientu K\*** |
| **V EUR bez DPH/1 MWh** | **00,000** |

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

**Uchádzač prehlasuje, že mu nebol uložený zákaz účasti vo verejnom obstarávaní v § 32 ods. 1 písm. f) ZVO.**

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh uchádzača na plnenie kritérií musí byť v zmysle SP vložený do systému JOSEPHINE vo formáte .doc/docx a vo*

*formáte .pdf“;*

* *uchádzač zaokrúhli svoje návrhy v zmysle matematických pravidiel na 3 desatinné miesta.*